open-index/open-wikipedia-markdown huggingface dataset:
Ligamento anterior esternoclavicular

miniatura|350px|Ligamentos da articulación esternoclavicular.
O **ligamento anterior esternoclavicular** é un ligamento do membro superior humano, pertencente á articulación esternoclavicular, situada no ombreiro. Colócase por diante da articulación, inseríndose na parte máis medial ou interna da clavícula e na parte máis anterior e superior do esterno, no manubro esternal. Ten un traxecto oblicuo descendente, dende a clavícula ata o esterno.

Por diante está cuberto polo músculo esternocleidomastoideo e por debaixo ten a cápsula articular esternoclavicular, o disco interarticular e a membrana sinovial.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ligamento posterior esterno-clavicular

miniatura|250px|Ligamento posterior.
O **ligamento posterior esternoclavicular** é un ligamento do membro superior humano, pertencente á articulación esternoclavicular. Orixínase na parte máis medial ou interna da clavícula e descende de xeito oblicuo e inferior, cara a parte posterior do esterno.

Por detrás sitúanse os músculos esternohioide e esternotiroide. Por detrás ten o disco interarticular e as membranas sinoviais da articulación.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Dido and Aeneas

***Dido and Aeneas*** (en galego, *Dido e Eneas*) é unha ópera en tres actos con música de Henry Purcell e libreto en inglés do dramaturgo e poeta Nahum Tate (1652-1715), baseado na súa traxedia *Brutus of Alba or The Enchanted Lovers* e no canto IV de *Eneida* de Virxilio.

Relata a historia de amor entre Dido, raíña de Cartago e o heroe troiano Eneas, e a súa desesperación cando a abandona. Unha obra monumental na ópera barroca, lémbrase como unha das máis destacadas obras teatrais de Purcell. *Dido e Eneas* foi a primeira ópera de Purcell e encóntrase entre as primeiras óperas inglesas, e debe moito a *Venus and Adonis*, ópera de John Blow, tanto en estrutura como no efecto xeral.

É unha das óperas máis importantes do Barroco e está considerada como a primeira ópera nacional inglesa. Pode considerarse como a única ópera -no sentido estrito do xénero- verdadeira de Purcell, se se compara con outras obras como *King Arthur* (1691) ou *The Fairy Queen* (1692), que responden ao perfil de semióperas. *Dido e Eneas* é un dos dramas máis coñecidos de Purcell e quizais de toda a produción inglesa.

A primeira representación tivo lugar na escola de rapazas de Josias Priest en Londres non máis tarde do verán de 1688. A estrea comercial foi en Londres a principios de 1700.

## Notas 
## Véxase tamén
Ligamento interclavicular

miniatura|250px|Ligamentos da articulación esternoclavicular.
O **ligamento interclavicular** ou **interarticular** é un ligamento do membro superior humano, pertencente á articulación esternoclavicular. Insírese en ambas clavículas, facendo un arco descendente. Na parte máis inferior insírese no bordo superior do manubro esternal.

Por diante ten o músculo esternocleidomastoideo e por detrás o músculo esternotiroide.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ligamento costoclavicular

miniatura|250px|Ligamentos da articulación esternoclavicular.
O **ligamento costoclavicular**, **romboideo** ou **inferior esternoclavicular** é un ligamento do membro superior humano, pertencente á articulación esternoclavicular. Insírese no cartigo da primeira costela e discorre en sentido oblicuo, cara a atrás e cara a fóra, para inserirse finalmente na superficie inferior da clavícula, na tuberosidade costal.

Por diante ten o tendón do músculo subclavio e por detrás a vea subclavia.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Cápsula articular esternoclavicular

miniatura|250px|Ligamentos da articulación esternoclavicular.
A **cápsula articular esternoclavicular** é unha cápsula articular do membro superior humano, pertencente á articulación esternoclavicular. Envolve a toda a articulación, sendo máis grosa nas partes anterior e posterior, onde constituirá os ligamentos anterior e posterior esternoclaviculares. As partes superior e inferior son máis delgadas.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Federación Viguesa de Peñas Recreativas El Olivo

|}

A **FVPR El Olivo** é unha entidade social e deportiva sen ánimo de lucro da cidade de Vigo, fundada en 1983, que está composta por 60 peñas da cidade e da comarca viguesa, cuns 3.500 socios. A entidade organiza varios trofeos de xogos de mesa, petanca e chave, así como algúns actos benéficos. 

A súa sección deportiva foi fundada no ano 1991, e entre os varios equipos de fútbol e fútbol sala que ten, o máis salientable de todos é o equipo sénior de fútbol feminino, que en 2011 acadou por vez primeira o ascenso á máxima categoría do fútbol feminino nacional, a Primeira División. A sección feminina desapareceu ó final da temporada 2017/2018,

## Véxase tamén
### Outros artigos
* As Celtas
### Ligazóns externas
* Facebook da FVPR El Olivo
* Clasificación da Primeira División feminina en 2011-12
Ligamento acromioclavicular superior

miniatura|250px|Ligamentos da articulación acromioclavicular.
O **ligamento acromioclavicular superior** é un ligamento do membro superior humano, pertecente á articulación acromioclavicular, situada no ombreiro. Ten forma rectangular e cobre a parte superior da articulación. Orixínase na parte superior do acromion e se insire na parte máis medial ou interna da clavícula. As súas febras crúzanse coas dos ligamentos conoide e deltoide. Se existe disco interarticular, contacta coa parte posterior do ligamento acromioclavicular superior.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ligamento acromioclavicular inferior

miniatura|250px|Ligamentos da articulación acromioclavicular.
O **ligamento acromioclavicular inferior** é un ligamento do membro superior humano, pertencente á articulación acromioclavicular, situada no ombreiro. É un ligamento máis fino que o acromioclavicular superior e cobre a parte inferior da articulación. Por debaixo ten o tendón do músculo supraespiñal.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ligamento coracoclavicular

O **ligamento coracoclavicular** é un ligamento do membro superior humano, pertencente á articulación acromioclavicular, situada no ombreiro. Conecta a clavícula coa escápula, mantendo a estes dous ósos nunha posición estable.

Está constituído por dous fascículos:
* Ligamento trapezoide.
* Ligamento conoide.
miniatura|Ligamentos da articulación acromioclavicular.|centro
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ligamento conoide

O **ligamento conoide** é un ligamento do membro superior humano, que forma parte do ligamento coracoclavicular e polo tanto da articulación acromioclavicular e do ombreiro. Ten forma de cono, que lle dá o nome. Sitúase por dentro do ligamento trapezoide e coma este, discorre dende o acromion ata o tubérculo conoide da clavícula. Por diante ten os músculos subclavio e deltoide. Por detrás ten o músculo trapecio.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Fort Wayne, Indiana

**Fort Wayne** é unha cidade situada no Estado de Indiana, nos Estados Unidos, concretamente no Condado de Allen. A poboación era de 253.691 no ano 2010, sendo a 74ª cidade máis grande dos Estados Unidos e a segunda máis grande de Indiana. Está localizada ao nordeste de Indiana, a 29&nbsp;km ao oeste da fronteira co Estado de Ohio, e a 80&nbsp;km ao sur da fronteira con Míchigan.

## Cidades irmandadas 
*  Gera, Alemaña (dende 1992)
*  Płock, Polonia (dende 1990)
*  Takaoka, Xapón (dende 1977)

## Véxase tamén 
### Ligazóns externas 
*Web Oficial da cidade de Fort Wayne
*Cámara de comercio de Fort Wayne 
*The Downtown Improvement District
*Visit Fort Wayne
Campionato de Cataluña de fútbol

O **Campionato de Cataluña** foi a primeira e máis importante competición de fútbol que se disputou en Cataluña durante a primeira metade do século XX. Tiña formato de liga, e o campión era o equipo que remataba primeiro na táboa. A súa primeira edición tivo lugar entre os anos 1900 e 1901 coa denominación "Copa Macaya", e a derradeira entre os anos 1939 e 1940, ano no cal foi suspendida polo réxime franquista, ó igual que as restantes competicións rexionais que existían en España.

O título de campión de Cataluña dáballe dereito ó equipo gañador a participar no Campionato de España, a actual Copa do Rei. O equipo máis laureado nesta competición foi o FC Barcelona, que venceu en 23 edicións; seguido do RCD Espanyol, con 9 títulos.
## Campións
En 1984 foi creada a Copa Cataluña, unha competición cun formato distinto do que tiña o Campionato de Cataluña, pero que é a herdeira do seu legado.
## Véxase tamén 
### Outros artigos 
* Federación Catalá de Fútbol
* Copa Cataluña de fútbol

### Ligazóns externas 
* Federació Catalana de Futbol
Charles K. Kao

Sir **Charles Kuen Kao**, KBE, nado en Shanghai o 4 de novembro de 1933 e finado en 2018, foi un profesor e investigador estadounidense de orixe chinesa.

## Traxectoria 
Conduciu a investigación que permitiu desenvolver a fibra óptica. Por este motivo foi galardoado co Premio Nobel de Física 2009 e esta considerado o "pai da comunicación por fibra óptica".

## Notas 
## Véxase tamén 
### Ligazóns externas 
* Xefe de Macao felicita ó gañador do Premio Nobel Charles Kao
Ligamento trapezoide

O **ligamento trapezoide** é un ligamento do membro superior humano, pertencente á articulación acromioclavicular, localizada no ombreiro. Forma parte do ligamento coracoclavicular e está pegado ao ligamento conoide. Une, ao igual que o conoide, a clavícula (insírese na liña trapezoide da clavícula) e o acromion. Xunto co conoide forma un triángulo ligamentoso. O bordo anterior é libre e non está en contacto con outras estruturas.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
BeppoSAX

**BeppoSAX** foi un observatorio espacial colaboración de Italia e os Países Baixos. Foi lanzado o 30 de abril de 1996 desde Cabo Cañaveral mediante un foguete Atlas I. O nome é unha composición entre "Beppo", o alcume do físico italiano Giuseppe Occhialini, e o acrónimo en italiano "SAX", ***S**atellite per **A**stronomia **X***.

## Características 
BeppoSAX adicouse a facer estudos espectroscópicos e de variabilidade temporal do ceo en raios X na banda de enerxía entre 1 e 200 keV, incluída unha exploración de eventos transitorios en todo o ceo no rango entre 2 e 30 keV.

## Instrumentación 
BeppoSAX levaba a bordo os seguintes instrumentos de campo de observación estreito:

* catro cámaras concentradoras de raios X sensibles ao rango entre 1 e 10 keV, e unha delas sensible ata os 0,1 keV.
* un contador de gas proporcional de chispas sensible a entre 3 e 12 keV
* un cristal de chispas de ioduro de sodio sensible a entre 15 e 200 keV.

A 90 graos do eixo dos instrumentos de campo estreito había tres cámaras gran angular sensibles a enerxías de entre 2 e 30 keV.

## Notas 
## Véxase tamén 
### Ligazóns externas 
* Páxina oficial de BeppoSAX
Ligamento supraescapular

miniatura|250px|Ligamentos da articulación acromioclavicular.
O **ligamento supraescapular**, **transverso da escápula** ou **superior transverso** é un ligamento do membro superior humano, pertencente á articulación acromioclavicular, localizada no ombreiro. Converte a incisura escapular nun burato, polo que discorre o nervio supraescapular. Ás veces áchase osificado.

O bordo superior do ligamento está relacionado coa arteria supraescapular.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ligamento acromiocoracoide

miniatura|250px|Ligamentos da articulación acromioclavicular.
O **ligamento acromiocoracoide** é un ligamento do membro superior humano, pertencente á articulación acromioclavicular, localizada no ombreiro. É un ligamento de forma triangular, groso, que se estende entre o acromion e a apófise coracoide. Xunto co ligamento coracoide, mantén protexida a cabeza umeral. Por encima ten o músculo deltoide e a propia clavícula. Por debaixo ten o tendón do músculo supraespiñal e habitualmente unha bolsa deslizante.

O bordo lateral do ligamento constitúe unha lámina fibrosa, que se coloca por riba dos tendóns do músculo supraespiñal e do músculo infraespiñal.

Nalgunhas ocasións este ligamento vese coma un i grego, cunha porción común grosa que se insire no acromion. Cando se divide en dúas porcións, unha diríxese cara ao apex da apófise coracoide, e a outra cara á base da mesma apófise. Nos casos nos que o tendón do músculo pectoral menor se insire na cápsula da articulación glenoumeral, pasa entre as dúas porcións do ligamento.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Guerras balcánicas

:*Este artigo trata sobre as guerras ocorridas nos Balcáns a principios do século XX. Para a guerra de finais do mesmo século, véxase Guerras iugoslavas.*

As **guerras balcánicas** ou **guerras dos Balcáns** foron dúas guerras ocorridas no sueste de Europa de 1912 a 1913. A primeira enfrontou ao Imperio Otomán coa chamada Liga dos Balcáns formada por Bulgaria, Montenegro, Grecia e Serbia.

## Antecedentes 
Despois da súa derrota diplomática na Crise bosníaca de 1908, o Imperio ruso tratou de recuperar a súa influencia nos Balcáns inducindo aos países da península a asociarse baixo a súa supervisión. En 1911, chegaba tamén a un acordo con Italia para cooperar con ela na rexión. Os anexos secretos do acordo trataban sobre a división de Macedonia entre os dous países, deixando a futura fronteira entre ambos extremadamente vaga: Serbia anexionaría os territorios ao norte dos montes Šar, e Bulgaria os situados ao leste do Struma e das montañas Ródope. O  estas dúas potencias advertían aos países balcánicos que os posíbeis cambios territoriais na península non serían recoñecidos polas grandes potencias, pero ese mesmo día Montenegro desencadeaba un ataque contra os otománs, apoiado inmediatamente polo resto dos seus aliados. En Macedonia os serbios ocupaban poboacións máis alá da liña de máxima expansión acordada cos búlgaros, facéndose con Prilep, Bitola e Ohrid. Grecia, á súa vez, non desexaba unha Bulgaria poderosa a escasos quilómetros de Salónica. Confiando na súa (suposta) superioridade militar, Bulgaria atacou a Serbia e Grecia o .

## Notas 
## Véxase tamén 
### Bibliografía 
* Dalègre, Joëlle (2002): ''Grecs et Ottomans. 1453-1923, de la chute de Constantinople à la disparition de l'Empire ottoman.'', Études grecques. París: L'Harmattan. ISBN 2-7475-2162-1 
* Hall, Richard C. (2000): *The Balkan Wars 1912-1913. Prelude to the First World War*. Routledge: Londres / Nova York. ISBN 0-415-22946-4 
* Jelavich, Barbara & Jelavich, Charles (1986): *The establishment of the Balkan national states, 1804-1920.* Washington: University of Washington Press. ISBN 978-0-295-96413-3 

### Outros artigos 
* Megáli idea
* Guerras iugoslavas
* Historia dos eslavos do sur

### Ligazóns externas 
* Mapa da Primeira guerra balcánica  Consultada o 23/12/2011.
* Librería do Congreso dos EUA, Guerras balcánicas  Consultada o 23/12/2011.
* As crise dos Balcáns, 1903–1914  Consultada o 23/11/2011.
Domenico Losurdo

**Domenico Losurdo**, nado en Sannicandro di Bari en 1941, é un filósofo, historiador e politicólogo marxista italiano.

## Traxectoria 
Doutor en Filosofía pola Universidade de Urbino, é decano da Facultade de Educación da mesma universidade. É autor de numerosos ensaios, nos que ten criticado o concepto de totalitarismo, procurándolle unhas orixes na teoloxía cristiá. Ademais, asegura que a xénese do fascismo e do nazismo sitúase nas políticas imperialistas e colonialistas de Occidente, que foron as responsables das primeiras actividades xenocidas e de control político.

O seu principal ámbito de investigación refírese á reconstrución da historia da filosofía política clásica alemá, imprimíndolle un cariz marcadamente crítico e con especial énfase en Hegel, Kant, Nietzsche e Heidegger.

As súas dúas úlitmas obras representan unha nova óptica no abordamento de dúas figuras clave do século XX. En *Stalin. Storia e critica de una leggenda nera*, reconsidera a figura de Stalin dende unha aproximación profundamente reflexiva, distanciándose das biografías demonizadoras do líder soviético. Pola súa banda, en *La non-violenza. Una storia fuori dal mito*, tamén se afasta das posicións, neste caso laudatorias, que a maioría das biografías toman na análise do líder indio Gandhi.

## Obras 
* *Autocensura e compromesso nel pensiero politico di Kant*, Napoli, 1984
* *Hegel und das deutsche Erbe. Philosophie und nationale Frage zwischen Revolution und Reaktion*, Köln, 1989
* ''La comunità, la morte, l'Occidente. Heidegger e l' "ideologia della guerra"*, Torino, 1991.
* *Hegel e la libertà dei moderni*, Roma, 1992
* *Democrazia o bonapartismo: trionfo e decadenza del suffragio universale, Bollati Boringhieri*, Torino, 1993;
* *La Seconda Repubblica. Liberismo, federalismo, postfascismo*, Bollati Boringhieri, Torino, 1994.
* *Controstoria del liberalismo, Roma-Bari*, Laterza, 2005. 
* *Il linguaggio dell'Impero : lessico dell'ideologia americana Roma- Bari*, Laterza, 2007
* *Stalin. Storia e critica de una leggenda nera', Carocci Editore, Roma, 2008.
* *La non-violenza. Una storia fuori dal mito*, Laterza, 2011.

## Notas 
## Véxase tamén 
### Ligazóns externas 
* Blog de Domenico Losurdo
Samardo Samuels

**Samardo Samuels**, nado o 9 de xaneiro de 1989 en Trelawny, é un xogador xamaicano de baloncesto profesional que xoga no Limoges CSP da LNB Pro A. Antes de xogar profesionalmente xogou para a Universidade de Louisville.

## Traxectoria profesional 
Samuels non foi elixido no Draft da NBA, pero xogou para os Chicago Bulls na liga de verán de 2010. Acadou 12.6 puntos e 7.4 rebotes. O 17 de agosto de 2010, Samuels asinou un contrato por 3 anos e 2.3 millóns de dólares cos Cleveland Cavaliers.

Debutou contra os Toronto Raptors o 29 de outubro, anotando 7 puntos. O 27 de decembro de 2010, foi enviado aos Erie BayHawks, afiliado dos Cavs na NBA Development League. O 1 de xaneiro, tras xogar dous partidos na D-League, foi chamado de volta polos Cavs.

O 2 de marzo de 2011, Samuels xogou o seu primeiro partido coma titular contra os San Antonio Spurs en lugar do mancado Antawn Jamison, conseguiu a mellor anotación da súa carreira con 23 puntos, e ademais capturou 10 rebotes.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Distrito de Masaka

O **distrito de Masaka** é un distrito da Rexión Central de Uganda. A súa principal poboación é Masaka, cunha poboación estimada no ano 2011 de 74.100 habitantes.

Limita co distrito de Bukomansimbi polo noroeste, co distrito de Kalungu polo norte, co distrito de Kalangala polo leste e sur, co distrito de Rakai polo sueste e co distrito de Lwengo polo oeste.

O distrito Masaka foi establecido no 1900 comprendendo o que eran condados do reino Buganda: Buddu, Kooki, Kabula e Mawogola. Inicialmente, Kooki e Kabula pasaron a formar o distrito de Rakai. Logo, a parte norte do Distrito Rakai modificouse para formar o distrito de Lyantonde. En 1997, o Condado Mawogola separouse de Buddu e foi nomeado distrito de Sembabule. Buddu foi rebautizado como distrito de Masaka.

No 2010, Buddu foi debullado en catro distritos, especialmente:
* Distrito de Bukomansimbi
* Distrito de Kalungu
* Distrito de Lwengo
* Distrito de Masaka

## Demografía 
O censo do 2002 facía unha estimación da poboación do distrito de Masaka de 228.200 habitantes, cun crecemento anual darredor un 3.0%. Con estes datos, para o ano 2010, a poboación do distrito era de aproximadamente 289.000 habitantes:

**Poboación do distrito de Masaka**

## Cultura 
O distrito posúe un rico patrimonio cultural, así como diversidade étnica. A maioría da xente é do grupo baganda, seguido polos grupos banyankole, banyarwanda e banyoro. A maioría das xentes inclúense dentro da cultura de Buganda e a lingua máis falada é o luganda.

## Economía 
A economía baséase grandemente no rural, con industrias a pequena escala do café, de refrescos, do metal e do algodón.

## Notas 
## Véxase tamén 
### Ligazóns externas 
* Información sobre o Distrito Masaka
Dominique Pinon

**Dominique Pinon**, nado o 4 de marzo de 1955 en Saumur, é un actor francés.

## Filmografía 
## Véxase tamén 
### Ligazóns externas 
*Ficha na IMDb
Gary Dourdan

**Gary Robert Dourdan**, nado como **Robert Gary Durdin** o 11 de decembro de 1966 en Filadelfia, Pensilvania, é un actor estadounidense. É coñecido polo seu papel de Warrick Brown na serie de televisión *CSI: Crime Scene Investigation*, e por aparecer en filmes como *Alien: Resurrection*.

## Véxase tamén
Oopart

***Oopart*** é o acrónimo en inglés de ***Out of Place Artifact*** (literalmente, ‘artefacto fóra de lugar’), verba creada polo zoólogo estadounidense Ivan T. Sanderson que fai referencia a obxectos paleontolóxicos e arqueolóxicos que en aparencia se encontraron en lugares ou épocas onde se cre imposible polas súas características (complexidade tecnolóxica, referencias á civilización actual etc) sendo por iso obxectos totalmente anacrónicos.

## Interpretación popular 
O termo foi amplamente utilizado para intentar refutar teorías como a teoría da evolución ou a estimación científica da idade da Terra. Os *ooparts* tamén foron usados polos afeccionados da ufoloxía e outras pseudociencias como base para a teoría de que a humanidade foi fundada ou alterada por civilizacións extraterrestres moito máis avanzadas (creacionismo alieníxena), xa que, desde este punto de vista, algúns dos pobos antigos posuíron, precisamente por este motivo, coñecementos científicos en determinadas áreas polo menos insólitos para o seu tempo. Por outro lado, a consideración de *oopart* depende en gran parte dos coñecementos que se dominan dun período histórico, por iso é tan relativa como a veracidade das teorías de quen o utilizan como argumento.

## Interpretación científica 
Se ben é certo que as características aparentemente extraordinarias dalgúns destes obxectos aínda non posúen unha interpretación desde a arqueoloxía, paleontoloxía ou outras áreas de estudo, aínda que tamén algúns obxectos foron catalogados como *ooparts* para logo saír desta clasificación, en xeral a comunidade científica amósase escéptica fronte ás interpretacións que cualifican estes obxectos como "fóra de lugar". Un gran número destes foron rexeitados como produtos de fenómenos como o palimpsesto, a pareidolia, a falsificación ou simplemente a ignorancia respecto ás culturas que produciron o obxecto en cuestión.

## *Oopart* máis populares 
## Notas 
## Véxase tamén 
### Ligazóns externas 
* Círculo escéptico, sitio no que se trata o fenómeno dos *ooparts* e as experiencias paranormais desde un punto de vista científico. 
* Anotherhistory.com Blog dedicado á historia heterodoxa.
Manuel Pedro Fernández

**Manuel Pedro Fernández Moreiras**, nado en 1956, é un político galego do PPdeG.

## Traxectoria
É delineante e traballa nunha empresa do sector do automóbil. Concelleiro polo PPdeG en San Cibrao das Viñas dende 1991, en 2010 pasou a ser tenente de alcalde. Nas eleccións municipais de 2011 encabezou a candidatura do PPdeG á alcaldía de San Cibrao das Viñas e foi elixido alcalde con maioría absoluta.

## Notas
## Véxase tamén
### Outros artigos
*Eleccións municipais en San Cibrao das Viñas

### ligazóns externas
*Entrevista en *La Voz de Galicia*
Cápsula articular glenoumeral

A **cápsula articular glenoumeral** é a cápsula articular da articulación glenoumeral, cubrindo por completo a articulación. Insírese na cavidade glenoide da escápula e no pescozo umeral. É máis delgada nas partes superior e inferior e, a diferenza doutras cápsulas articulares, non mantén os ósos pegados, senón que permite unha separación de ata 2,5 centímetros. A laxitude da cápsula permite que a articulación teña moita maior amplitude de movementos.

Está reforzada na zona superior polo músculo supraespiñal e na zona inferior polo tríceps braquial. Por detrás ten os tendóns do músculo infraespiñal e redondo menor. Por diante, ten o tendón do músculo subescapular. Todos estes reforzos musculares axudan a manter a articulación estable e ao mesmo tempo ter unha mobilidade moi elevada.

## Aperturas 
A cápsula posúe tres aperturas:
* Unha anterior, por debaixo do proceso coracoide. Estabiliza a unión entre a articulación e a bolsa deslizante do músculo subescapular.
* Unha posterior, por debaixo do tendón do músculo infraespiñal, inconstante.
* Unha sobre o úmero, para o paso do tendón da porción longa do bíceps braquial.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Marshall Sahlins

**Marshall David Sahlins**, nado en Chicago o 27 de decembro de 1930 e finado o 5 de abril de 2021, foi un antropólogo estadounidense.

## Traxectoria
Doutorouse en Antopoloxía pola Universidade de Columbia. Nos anos 60 foi politicamente activo, participando en protestas contra a guerra de Vietnam e asinando o manifesto de escritores e editores norteamericanos polo que se negaban ao pagamento de impostos en sinal de protesta polo conflito bélico. Dende 1973 traballou na Universidade de Chicago, onde foi Profesor Emérito de Antropoloxía.

O seu traballo centrouse en demostrar o poder que ten a cultura para moldear a actuación das persoas á marxe da bioloxía. Deste xeito, os sistemas económicos adáptanse ás circunstancias particulares de cada cultura. Distingue entre dous tipos de evolución das sociedades, por un lado, unha evolución xeral, entendida como a tendencia dos sistemas sociais e culturais a incrementaren o seu nivel de complexidade, organización e adaptación ao ambiente. Mais, por outro, as comunidades humanas non están illadas, de xeito que interaccionan e difunden as súas competencias tecnolóxicas, acabando por se desenvolveren de distintos xeitos ao tempo que son introducidos estes elementos anovadores en combinacións diferentes e en distintas etapas.

En relación directa co anterior entra o cualificativo de *sociedades opulentas* co que describiu a certas sociedades mesolíticas. Fronte á visión tradicional de comunidades anguriadas pola procura permanente de alimentos nunha natureza hostil, Sahlins xulga unhas comunidades humanas plenamente adaptadas á contorna, eficaces nas súas estratexias de subsistencia e con moito tempo de lecer para atenderen as súas inquietudes intelectuais e de relacións sociais. Así, chega a afirmar que a evolución da cultura trae consigo un aumento da fame, así como unha diminución do tempo libre. Xa que logo, concibe a pobreza como un status social inventado polas sociedades modernas unha vez introducida unha diferenciación entre clases sociais.

## Notas 
## Véxase tamén
### Bibliografía
* Ripoll, S. *et al* (2011). *Prehistoria. Las primeras etapas de la Humanidad*. Editorial Universitaria Ramón Areces.

### Ligazóns externas
* *The Original Affluent Society*, artigo de Marshall Sahlins sobre os cazadores-recolectores do Neolítico .
Israel Kamakawiwoʻole

**Israel "IZ" Kaʻanoʻi Kamakawiwoʻole**, nado en Honolulu o 20 de maio de 1959 e finado o 26 de xuño de 1997, foi un cantante hawaiano.

## Traxectoria 
Fíxose famoso fóra de Hawai cando o seu álbum *Facing Future* foi lanzado ó mercado en 1993. A súa versión da "Over the Rainbow" e do clásico de Louis Armstrong "What a Wonderful World" foron empregados posteriormente en varios filmes, programas de televisión e en publicidade.

A través do seu ukelele e da incorporación doutros xéneros musicais á súa música (como o jazz e o reggae), Kamakawiwoʻole converteuse nunha das referencias da música de Hawai.

## Política 
Kamakawiwoʻole era coñecido por ser un defensor dos dereitos dos hawaianos e da independencia de Hawai, tanto a través das súas letras, que aludían a miúdo o tema da independencia de forma directa, como da súa vida. A súa canción ''Hawai'i '78* é unha mostra das súas crenzas e esperanzas que tiña para o pobo de Hawai. O lema do estado de Hawai é unha liña recorrente na canción e abarca o significado da mensaxe de Iz: Ua Mau ke Ea o ka ʻĀina i ka Pono (que significa: A vida nesta terra perpetúase na xustiza).

## Discografía 
### Álbums 
* *Ka ʻAnoʻi* (1990)
* *Facing Future* (1993)
* *E Ala E* (1995)
* *N Dis Life* (1996)
* *Iz in Concert: The Man and His Music* (1998)
* *Alone in Iz World* (2001)
* *Wonderful World* (2007)
* *Over the Rainbow'' (2011)

## Notas 
## Véxase tamén 
### Bibliografía 
* 
* 
### Ligazóns externas 
* Ficha na IMDb 
* Páxina oficial Israel Kamakawiwoʻole
Ernesto Pérez González

**Ernesto Pérez González**, nado en Ourense en 1968, é un político galego do PPdeG.

## Traxectoria 
Funcionario da Deputación de Ourense dende 1994, é xefe de recadación provincial. Nas eleccións municipais de 2003 encabezou a candidatura do PPdeG á alcaldía de San Amaro e foi elixido alcalde con maioría absoluta. Continuou como alcalde nas sucesivas eleccións, sempre con maioría absoluta, ata que dimitiu a finais de 2018 para dar paso a quen fora o seu tenente de alcalde, Fernando Redondo.

## Véxase tamén 
### Outros artigos 
*Eleccións municipais en San Amaro

### ligazóns externas
*Entrevista en *La Voz de Galicia*
Orde de San Raimundo de Peñafort

A **Cruz de San Raimundo de Peñafort** creouse en España, por Decreto do 23 de xaneiro de 1944, para premiar os relevantes méritos contraídos por cantos interveñen na Administración de Xustiza e no seu cultivo e aplicación do estudo do Dereito en todas as súas ramas, así como os servizos prestados sen nota desfavorable nas actividades xurídicas dependentes do Ministerio de Xustiza.

## Descrición
En virtude da autorización contida no artigo sexto do Decreto referido, fóronse ditando disposicións que desenvolven e complementan as normas que se estableceron para a concesión da condecoración mencionada, e co fin de evitar a dificultade e confusión nas citas e conseguir a unificación da disposición normativa proposta do Ministro de Xustiza.

Actualmente, os distintos graos desta Orde son:

### Cruces
* Gran Cruz (antigamente Cruz Meritísima)
* Cruz de Honra
* Cruz Distinguida de 1ª Clase
* Cruz Distinguida de 2ª Clase
* Cruz Sinxela

### Medallas
* Medalla de Ouro do Mérito á Xustiza
* Medalla de Prata do Mérito á Xustiza
* Medalla de Bronce do Mérito á Xustiza

## Véxase tamén
### Ligazóns externas
* Ministerio de Xustiza .
*Protocolo.org .
*Páxina de Antonio Prieto Barrio
Ligamento espinoglenoide

miniatura|250px|Ligamentos da articulación acromioclavicular.
O **ligamento espinoglenoide** ou **ligamento transverso inferior da escápula** é un ligamento do membro superior humano, que reforza a articulación acromioclavicular, situada no ombreiro. Une a espiña da escápula coa cavidade glenoide do mesmo óso. Forma un arco polo que discorren a arteria supraescapular e o nervio supraescapular. 
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Michael Biehn

**Michael Connell Biehn**, nado o 31 de xullo de 1956 en Anniston (Alabama) é un actor estadounidense. Coñecido polos seus papeis nos filmes de James Cameron *Terminator* como Kyle Reese, *Aliens* como Dwayne Hicks, e *The Abyss* como o Tenente Coffey.

## Filmografía 
## Véxase tamén
O sarxento de ferro

***O sarxento de ferro*** (en ) é un filme estadounidense dirixido, producido e protagonizado por Clint Eastwood, que se estreou en 1986. Estreouse en galego na TVG o 29 de abril de 2008.

## Sinopse 
O sarxento Tom Highway (Clint Eastwood), un militar adicto ó alcohol, arruinou a súa vida persoal sacrificando a súa muller, os seus amigos e mesmo a súa reputación con tal de chegar ó máis alto na carreira militar. Veterano das guerras de Vietnam e Corea, volve ós Estados Unidos para levar a cabo unha misión: instruír un grupo de novatos indisciplinados para convertelos en auténticos marines.

## Personaxes 
* Clint Eastwood como Sarxento Thomas Highway
* Marsha Mason como Aggie
* Everett McGill como Maior Malcolm A. Powers
* Moses Gunn como Sarxento Luke Webster
* Eileen Heckart como Mary Jackson
* Bo Svenson como Roy Jennings
* Boyd Gaines como Tenente M.R. Ring
* Mario Van Peebles como "Stitch" Jones
* Arlen Dean Snyder como Saxento Major Choozoo
* Vincent Irizarry como Fragetti
* Ramón Franco como Aponte
* Tom Villard como "Profile"
* Mike Gomez como Quinones
* Rodney Hill como Collins
* Peter Koch como Sarxento "Sueco" Johanson
* Richard Venture como Coronel Meyers

## Galardóns e nomeamentos 
* 1986: Nomeado ó Oscar: Mellor son.
* 1989: Premios Image ó mellor actor secundario (Mario Van Peebles).

## Notas
Julio Gallego Moure

**Julio Gallego Moure**, nado en Lourido Grande (Renche, Samos) en 1962, é un político galego do PSdeG-PSOE.

## Traxectoria 
Fillo de Julio Gallego Losada, que foi alcalde de Samos en 1983, é empresario gandeiro. Encabezou a candidatura do PSdeG-PSOE á alcaldía de Samos nas eleccións municipais de 2003 e foi elixido concelleiro. Nas municipais de 2007 volveu ser cabeza de lista do PSdeG e foi elixido alcalde co apoio dos dous concelleiros de TEGA e do concelleiro do Partido Galeguista, formando un goberno de coalición con ambas formacións. Nas eleccións municipais de 2011 integrou nas listas do PSdeG a edís de TEGA e PG e volveu ser elixido alcalde con maioría absoluta. Nas municipais de 2015 e 2019 acadou de novo a alcaldía con maioría absoluta. 

En febreiro de 2023 anunciou que se retiraba da política ó final do mandato e que apoiaría ó seu fillo Miguel Gallego como candidato á alcaldía polo PPdeG. En consecuencia foi expulsado do PSdeG.

## Notas 
## Véxase tamén 
### Outros artigos 
* Eleccións municipais en Samos

### Ligazóns externas
* Entrevista en *El Progreso*
Guerra dos Segadores

A **sublevación de Cataluña**, **revolta dos cataláns**, **guerra de Cataluña** ou **guerra dos Segadores** (en catalán: *Guerra dels Segadors*) foi unha revolta do século XVII.

## Historia 
[300px|miniatura|A [Batalla de Montjuïc (1641)|batalla de Montjuïc en 1641.]]
Afectou a gran parte de Cataluña entre os anos 1640 e 1652. Tivo como efecto máis duradeiro a firma da Paz dos Pireneos entre a monarquía hispánica e o rei de Francia, pasando o condado do Rosellón e a metade do da Cerdaña, até aquel momento partes integrantes do principado de Cataluña, un dos territorios da monarquía hispánica, a soberanía francesa.

A guerra comeza a raíz do malestar que xeraba na sociedade catalá a presenza de tropas, fundamentalmente castelás, durante as guerras entre Francia e España, enmarcadas dentro da guerra dos Trinta Anos (1618-1648). Os feitos do Corpus de Sangue de 1640, desencadeados polo levantamento dun grupo duns 400 ou 500 segadores que entraron en Barcelona e que conducirían á morte do conde de Santa Coloma, nobre catalán e vicerrei de Cataluña, marcan o inicio do conflito.

## Interpretacións historiográficas 
A historiografía catalá do século XIX e principios do XX presentou a guerra dos Segadores como un "levantamento de Cataluña" contra a política "desnacionalizadora" dos Austrias plasmada na figura do Conde-Duque de Olivares. Así o explicou, por exemplo, Ferran Soldevila para quen o proxecto "centralizador" de Olivares, acompañado da violencia cometida por terceiros no Principado, tería provocado unha "protesta compacta" de "toda Cataluña".

Unha corrente historiográfica posterior patrocinada por Jaume Vicens Vives e baseada nos estudos de John H. Elliott fixo fincapé no carácter "social" da revolta máis que no seu carácter "nacional". Así o "levantamento de Cataluña" converteuse nunha especie de dobre revolta: por unha banda a loita dos "pobres contra os ricos" e por outra a reacción das oligarquías que viron ameazados os seus privilexios polos intentos de "modernización" de Filipe IV. 

Pola súa banda, Xavier Torres formulou unha terceira interpretación a medio camiño entre a hipótese "nacional" e a "social". Segundo este historiador, “seguramente houbo un auténtico patriotismo catalán no transcurso da Guerra dos Segadores; non só retóricas ou meramente ornamentais, como adoita suceder cos seguidores dunha hipótese “social”, senón inmanentes e inseparables dos propios acontecementos (por non falar dos “intereses” en xogo). Porén, este patriotismo non debería  confundirse co nacionalismo, nin sequera en termos de “precocidade” ou “antecedentes”, sendo, segundo el, un patriotismo sen nación." 

## Notas 
## Véxase tamén 
### Outros artigos 
* Els Segadors
* Unión de Armas
Coraline (filme)

***Coraline*** é un filme estadounidense de animación dirixido por Henry Selick que se estreou no 2009. Baséase na novela *Coraline* de Neil Gaiman.

## Sinopse 
O filme narra a historia dunha nena que, ó atravesar unha parede da súa casa, atopa unha versión mellorada da súa vida xa que os seus pais son máis considerados con ela. Pero esas sensacións marabillosas darán paso ó medo e á angustia cando se decata do significado desa nova versión da súa vida.

## Personaxes 
* Dakota Fanning como Coraline Jones
* Teri Hatcher como Mel Jones/Other Mother
* John Hodgman como Charlie Jones
* Keith David como O Gato
* Robert Bailey, Jr. como Wyborne "Wybie" Lovat
* Jennifer Saunders e Dawn French como Miss April Spink e Miss Miriam Forcible
* Ian McShane como Mr. Bobinsky
* Carolyn Crawford como Mrs. Lovat

## Galardóns e nomeamentos 
* 2009: Nomeado ó Oscar: Mellor filme de animación.
* 2009: Nomeado ó Globo de Ouro: Mellor filme de animación.
* 2009: Nomeado Premios BAFTA: Mellor filme de animación.
* 2009: Festival de Annecy: Mellor longametraxe

## Notas 
## Véxase tamén 
### Ligazóns externas 
* Ficha na IMDb  
* Ficha en Filmaffinity
Abeledo, Oleiros, Vilalba

**Abeledo** ou **O Abeledo** é un lugar da parroquia de Oleiros, no concello lugués de Vilalba, na comarca da Terra Chá. Segundo o IGE, en 2010 tiña 4 habitantes (2 homes e 2 mulleres).

## Notas 
## Lugares e parroquias 
### Lugares de Oleiros 
### Parroquias de Vilalba 
## Véxase tamén 
### Outros artigos 
* Lugares de Vilalba
The Aristocats

***The Aristocats*** é un filme de animación de Disney producido e estreado por Walt Disney Productions en 1970. É o filme número vinte dos clásicos  Walt Disney Animated Classics series, e baséase na historia de Tom McGowan e Tom Rowe, que xira arredor dunha familia de gatos aristócratas. O título é un xogo de palabras co termo inglés *aristocrats*.

## Sinopse 
1910. En París, unha dama millonaria e excéntrica leva unha vida feliz cos seus gatos nunha enorme mansión, coa única axuda do seu mordomo Edgar. Alí, Duquesa vive despreocupadamente cos seus tres gatiños, sen saber que Edgar argalla acabar con todos os gatos para converterse no único herdeiro da enorme fortuna da Madame Bonfamille. Con este propósito, abandónaos nun lugar remoto, pero os gatos coñecen a Thomas O’Malley, un atractivo gato vagabundo. Dende o principio, O’Malley, atraído pola elegancia de Duquesa, proponse axudala a regresar a casa de Madame Bonfamille, aínda que para iso teña que enfrontarse cos perigos da gran cidade. Ademais contarán coa axuda de Scat Cat e os seus gatos swing, que engaden un toque de ritmo e diversión á vida de Duquesa e tres gatiños.

## Personaxes 
(Voces da dobraxe orixinal).

* Phil Harris como Thomas O'Malley
* Eva Gabor como Duquesa, a gata branca
* Roddy Maude-Roxby como Edgar
* Scatman Crothers como Scat Cat, o Gato Jazz
* Gary Dubin como Toulouse
* Liz English como Marie
* Dean Clark como Berlioz
* Sterling Holloway como Roquefort o rato
* Paul Winchell como Shun Gon, o gato chinés
* Lord Tim Hudson como Hit Cat, o gato inglés
* Vito Scotti como Peppo, o gato italiano
* Thurl Ravenscroft como Billy Boss, o gato ruso
* Pat Buttram como Napoleon, can
* George Lindsey como Lafayette, o Basset Hound
* Hermione Baddeley como Madame Adelaide Bonfamille
* Charles Lane como Georges Hautecourt o avogado
* Nancy Kulp como Frou-Frou, a egua
* Monica Evans como Abigail Gabble 
* Carole Shelley como Amelia Gabble
* Bill Thompson como Tío Waldo
* Peter Renaday - Repartidor do leite/Cociñeiro de Le Petit Cafe/Condutor de camión
* Maurice Chevalier como Cantante

## Notas
Carboeiro

O termo **Carboeiro** pode referirse a:

*O **fogoeiro**, un peixe da familia dos gádidos;
****Pollachius virens***, un peixe da familia dos gádidos.

Como topónimo fai mención a un lugar do cal se extraer carbón. Pode referirse a:

;En Galiza
***Carboeiro**, parroquia do concello de Silleda;
****Carboeiro de Francia**, lugar de dita parroquia;
****Carboeiriño**, lugar de dita parroquia;
***Carboeiro**, lugar da parroquia de Aldixe, no concello de Abadín;
***Carboeiro**, lugar da parroquia de Cures, no concello de Boiro;
***Carboeiro**, lugar da parroquia de Espasande de Baixo, no concello de Riotorto;
***Carboeiro**, lugar da parroquia de Freixeiro, no concello de Santa Comba;
***Carboeiro**, lugar da parroquia de Gundivós, no concello de Sober;
***Carboeiro**, lugar da parroquia de Cerdeda, no concello de Taboada;
***O Carboeiro**, lugar da parroquia de Abeledo, no concello de Abadín;
***O Carboeiro**, lugar da parroquia da Graña de Vilarente, no concello de Abadín;
***O Carboeiro**, lugar da parroquia de Montouto, no concello da Abadín;
***O Carboeiro**, lugar da parroquia da Capela, no concello da Capela;
***O Carboeiro**, lugar da parroquia de Santo Estevo de Folgosa, no concello do Corgo;
***O Carboeiro**, lugar da parroquia de Muimenta, no concello de Cospeito;
***O Carboeiro**, lugar da parroquia de Santa Cristina, no concello de Cospeito;
***O Carboeiro**, lugar da parroquia de Irixoa, no concello de Irixoa;
***O Carboeiro**, lugar da parroquia de Mántaras, no concello de Irixoa;
***O Carboeiro**, lugar da parroquia de San Salvador de Couzadoiro, no concello de Ortigueira;
***O Carboeiro**, lugar da parroquia de Vilouriz, no concello de Toques;
***O Carboeiro**, lugar da parroquia de Carballido, no concello de Vilalba;
***O Carboeiro**, lugar da parroquia de Oleiros, no concello de Vilalba.

;Mosteiro de Galiza
***Mosteiro de San Lourenzo de Carboeiro**, unha das obras arquitectónicas do románico serodio, de transición ao gótico, máis destacables de Galiza.

## Véxase tamén
### Outros artigos
***O Carboeiral**, lugar da parroquia de Insua, no concello de Ortigueira.
Ácido malónico

[miniatura|dereita|Ácido malónico.[Número CAS: 141-82-2 .]]

O **ácido malónico** ou **ácido propanodioico** é un ácido dicarboxílico de 3 carbonos coa fórmula CH2(COOH)2 . O nome procede do grego μᾶλον (*malon*), que significa "mazá".

O ácido malónico ten un esqueleto de 3 carbonos con dous grupos carboxilo (COOH), un en cada extremo da molécula, polo que é un ácido dicarboxílico. Os seus pKa son: pKa1=2,83, pKa2=5,69. Ten unha densidade de 1,619 g/cm3 e un punto de fusión de 135-136&nbsp;°C.

miniatura|Ión malonato (CH2(COO)22&minus;).
A súa forma ionizada e os seus ésteres e sales denomínanse **malonatos**. O ión malonato ten os seus dous grupos carboxilo ionizados. Entre os malonatos destacaremos os seguintes:
* dietil malonato, (C2H5)2(C3H2O4),
* dimetil malonato, (CH3)2(C3H2O4),
* disodio malonato, Na2(C3H2O4).

## Bioquímica 
miniatura|dereita|Modelo do ácido malónico.
O sal de calcio do ácido malónico aparece en altas concentracións na remolacha. Existe no seu estado normal en forma de cristais brancos. O ácido malónico é o clásico exemplo de inhibidor competitivo: Actúa sobre a succinato deshidroxenase (complexo II) na cadea de transporte electrónico, competindo co succinato .
Algúns derivados do ácido malónico son importantes no metabolismo, como o seu tioéster malonil-CoA, que é importante no metabolismo de lípidos.

## Obtención 
A preparación clásica do ácido malónico comeza a partir do ácido cloroacético:

:500px

O carbonato de sodio xera o sal sódico, que despois reacciona co cianuro de sodio para producir o sal do ácido cianoacético por medio dunha substitución nucleofílica. O grupo nitrilo pode hidrolizarse con hidróxido de sodio para dar malonato sódico, e coa acidificación do medio obtense o ácido malónico.

## Reaccións orgánicas 
O ácido malónico condensase coa urea formando o ácido barbitúrico. O ácido malónico utilízase con frecuencia como enolato na condensación Knoevenagel ou condénsase con acetona para formar o ácido de Meldrum. Os ésteres do ácido malónico utilízanse tamén como -CH2COOH sinton na síntese de éster malónico.

## Notas 
## Ligazóns externas 
* pH-Spectrum of Disodium Malonate 
* pH-Spectrum of Malonate-copper-complex 
* Calculator: Water and solute activities in aqueous malonic acid
Magnolia (filme)

***Magnolia*** é un filme estadounidense dirixido, producido e escrito por Paul Thomas Anderson que se estreou en 1999.

## Sinopse 
O filme consta de nove tramas paralelas que teñen lugar no Val de San Fernando, nos Ánxeles: un neno prodixio, o presentador dun concurso de televisión, un ex-neno prodixio, un moribundo, o seu fillo perdido, a muller e o enfermeiro do moribundo. Son historias aparentemente independentes, pero que gardan entre si unha estraña relación.

## Personaxes 
* Jeremy Blackman como Stanley Spector
* Tom Cruise como Frank T.J. Mackey
* Philip Baker Hall como Jimmy Gator
* Philip Seymour Hoffman como Phil Parma
* William H. Macy como "Quiz Kid" Donnie Smith
* Julianne Moore como Linda Partridge
* John C. Reilly como Oficial Jim Kurring
* Jason Robards como Earl Partridge
* Melora Walters como Claudia Wilson Gator
* Felicity Huffman como Cynthia
* Michael Murphy como Alan Kligman
* Ricky Jay como Burt Ramsey / Narrador
* Melinda Dillon como Rose Gator
* Michael Bowen como Rick Spector
* April Grace como Gwenovier
* Luis Guzmán como Luis
* Henry Gibson como Thurston Howell
* Orlando Jones como Worm
* Neil Flynn como Daniel Hill
* Patton Oswalt como Delmer Darion
* Thomas Jane como xove Jimmy Gator

## Galardóns e nomeamentos 
* 1999: 3 Nomeamentos ó Oscar: Mellor actor secundario (Tom Cruise), canción e guión.
* 1999: Globo de Ouro: Mellor actor secundario (Tom Cruise). 2 nomeamentos.
* 1999: 3 premios National Board of Review: Mellor elenco, actor secundario e actriz secundaria.
* 2000: Festival de Berlín: Oso de Ouro - Mellor filme.
* 2000: Premios Guldbagge (Suecia): Mellor filme estranxeiro.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Alfaiate, Román, Vilalba

**Alfaiate** ou **O Alfaiate** é un lugar da parroquia de Román no concello lucense de Vilalba na comarca da Terra Chá. Tiña 9 habitantes no ano 2010 segundo datos do Instituto Nacional de Estadística dos cales 3 eran homes e 9 eran mulleres.

## Lugares e parroquias
### Lugares de Román
### Parroquias de Vilalba
## Notas 
## Véxase tamén 
### Outros artigos 
* Lugares de Vilalba